Document ID: 32009R0757

KOMMISSIONENS FORORDNING (EF) Nr. 757/2009
af 18. august 2009
om ændring af forordning (EF) nr. 1189/2008 om gennemførelsesbestemmelser for 2009 til importtoldkontingenterne for »baby beef« -produkter med oprindelse i Kroatien, Bosnien-Hercegovina, Den Tidligere Jugoslaviske Republik Makedonien, Serbien, Kosovo og Montenegro
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148, litra a), sammenholdt med artikel 4, og
ud fra følgende betragtninger:
(1)
I henhold til Kommissionens forordning (EF) nr. 1189/2008 (2) skal alle ansøgninger om importlicenser i forbindelse med kontingenterne i artikel 1 i nævnte forordning ledsages af et ægthedscertifikat, der er udstedt af myndighederne i eksportlandet eller toldområdet. Listen over de myndigheder i eksportlandet eller toldområdet, der er bemyndiget til at udstede disse certifikater, findes i bilag II til nævnte forordning.
(2)
Kroatien har ændret navnet på den myndighed, der udsteder ægthedscertifikater. I overensstemmelse med artikel 5, stk. 2, i forordning (EF) nr. 1189/2008 bør listen i bilag II til nævnte forordning ændres.
(3)
Forordning (EF) nr. 1189/2008 bør ændres i overensstemmelse hermed.
(4)
For at undgå, at navnet på den myndighed, der er anført på de senest udstedte ægthedscertifikater, ikke svarer til navnet på den myndighed, der er angivet i forordning (EF) nr. 1189/2008, bør ændringen af nævnte forordning finde anvendelse fra den 15. juni 2009, der er den dato, hvor Kroatien meddelte Kommissionen navnet på den nye udstedende myndighed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
I bilag II til forordning (EF) nr. 1189/2008 affattes navnet på den udstedende myndighed i Kroatien således:
»-
Republikken Kroatien: Croatian Agricultural Agency, Poljana Križevačka 185, 48260 Križevci, Kroatien«.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 15. juni 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. august 2009.

Labels: 3
17
18
6